Seepunt is 'n kusvoorstad waar veelverdieping-woonstelblokke ontstaan het, en het tot 'n gewilde woonbuurt vir bewoners en beleggers ontwikkel. Voor die onlangse styging in eiendomspryse is Seepunt as 'n gevaarlike voorstad beskou, omdat enkele woonstelblokke deur hul eienaars verwaarloos is. Beleggers beskou egter Seepunt as 'n voorbeeld van stedelike herlewing en herstel. Baie woonstelle is deur buitelanders, soos Britse, Duitse en Nederlandse beleggers gekoop.
Seepunt en Groenpunt het van 1839 tot 1913 hulle eie munisipaliteit gehad. Dir raad het in 1901 'n wapen in gebruik geneem. Die skild is gedeel en toon (1) die seinmaste op Seinheuwel (wat Groenpunt verteenwoordig) (2) 'n halwe goue leeu uitkomend uit die deellyn (wat Seepunt verteenwoordig). In die middel is 'n klein blou skildjie met drie ankers daarop (vir Drieankerbaai). Die wapenskild is met 'n koninklike kroon oortop.
↑ Subplek Seepunt 2011-sensus
Ontsluit van "https://af.wikipedia.org/w/index.php?title=Seepunt&oldid=1879984"
Last edited on 14 Januarie 2019, at 21:45